Narklin Chicri

**Narklin Chicri tábornok** † a Galaktikus Birodalom uralma alatt szolgált a Birodalmi Hadseregben.

Chicri szövevényes életútja miatt a Lázadó Szövetség berkein belül szolgált, mielőtt átállt volna a Birodalomhoz. Bár eleinte nem bíztak meg benne felettesei, később bebizonyította, hogy mindez alaptalan volt.

A tábornoki rendfokozatra előléptetett Chicri megbecsülése igen magas volt a tisztek körében.

## **Élete**

### **Kezdetek**

Narklin Chicri a Naboon született egy arisztokrata családba. A Chicri-család bányászokból állt, pár generációval ezelőtt az egyik Chicri a bánya igazgatója lett. (Azóta is családi vállalkozás)

Három testvére közül, - mint legidősebbnek - neki kellett volna átvennie a vállalkozást, de ehelyett a politikai pályát akart magának. Chicri ekkor még hitt a Köztársaságban, így első adandó alkalommal csatlakozott egy pártba. A párton belül továbbra is aktívan dolgozott, építette politikai karrierjét, ami látszólagosan szárnyalt. Emellett 20 évesen megkezdte tanulmányait a Coruscanti Egyetemen. Ekkor ismerkedett meg professzorával, aki lassan teljesne átformálta az ifjú Chicri nézeteit a Köztársaságról.

### **A Köztársaságban**

Chicri politikai karrierjében ez fordulópontnak számított: Nézetei gyökeresen megváltoztak és fokozatosan a Köztársaság ellen fordult. Átlátta a korrupciót és cselekvésképtelenséget, éppen ezért mindent megtett volna azért, hogy elpusztítsa ezt az aljas rendszert.

A néhai párt egy korrupciós úgy miatt meggyengült, sokan kiléptek és az elnök is lemondott. Chicri ekkor mindössze 21 évesen összegyűjtötte a néhai párt még hadra fogható tagjait és néhai professzorával közösen megalapították az új, - Köztársasággal igencsak kritikus - pártjukat. A párton belül magas pozíciót töltött be, emiatt ekkoriban másra nem is jutott ideje.

Befejezve tanulmányait a Reenai Egyetemen kezdett el dolgozni. Szinte magától értetődő volt, hogy egyre inkább terelődött Chicri minden politikai nézete a korai szeparatizmus felé. Segített Dooku grófnak megszervezni az Önmeghatározás Mozgalmát. Tevékenysége azonban nem volt hosszú életű, amint kitört a Klónok Háborúja, kirúgták és visszatért szülőbolygójára, a Naboora.

### **A Klónháborúk alatt**

A Naboon megpróbált a minisztériumon belül tanácsadóként dolgozni, de előélete miatt ez nem valósulhatott meg. A Háború alatt titokban ő, és sokan mások a pártból kapcsolatban álltak a CIS vezetőségével.

A Köztársaság hatalmát különböző módokkal próbálta meg gyengíteni: tiltakozásokat szervezett a háború ellen, korrupciós ügyeket próbáltak felgöngyölíteni, de még merényleteket is terveztek.

Nagyon gyorsan vezető ellenzéki politikus lett, még a konföderációs vezetés is felkérte egy alkalommal, hogy állítson fel egy milíciát a Naboon, de ez nem igazán valósult meg. Bár fegyverek valóban érkeztek hozzá, a legtöbb szállítmányt lekapcsolták.

Pár hónappal később professzora - és a párt vezetője - visszavonult a politikából emiatt a Pártnak új vezetőre volt szüksége. Két elnökségi tag indult még rajta kívül. A párton belüli támogatottsága nagyot zuhant amikor kirúgták a Reenai egyetemről, hisz a párt egy harmadik alternatívát akart a két harcoló fél között (a tagok nagy része nem támogatta a szeparatistákat sem) úgy állt a szénája, hogy az inkább a semlegesnek számító Niobe fog nyerni. A szeparatistáknak fontos volt, hogy Chicri vegye át az irányítást, emiatt pár nappal a párt kongresszus előtt a hölgyet megölték. Az elkövetőt és a merénylet megrendelőjét nem sikerült megtalálni.

A szavazáson bár csak a párt 61 százaléka volt jelen, megszavazták számára az elnöki pozíciót.

### **A Háború után**

A Birodalom megalakulását követően az elnökség feloszlatta a pártot, Chicri látszólagosan visszavonult a közéletből. A valóságban viszont a néhai párt tagjait összegyűjtve milíciát próbált kiépíteni. Főhadiszállásuk apja egykori bányái közül az egyik szolgált, ahol megkezdték a tagok kiképzését, de Chicri nem akart itt megállni. Elképzelései szerint új tagokat is toborozni akart, ez azonban nagyon nehezen ment és sajnos belőlük sosem volt elég. (Ekkoriban még sokan féltek kiállni az igazukért)

Éveken át folytatta ezeket az próbálkozásokat, de a forrásaik elfogyóban voltak. Ekkor döntött úgy Chicri, hogy "fegyverszünetet kötnek", leálltak a milícia tervével.

A "fegyverszünet" másik oka volt, hogy az ISB és egyéb birodalmi szervek szagot fogtak. A nyomozások minden szála hozzá vezetett, így mikor már tarthatatlan volt a helyzet, megsemmisítette a fegyvereket és tartalékokat, majd "bányaszerencsétlenség" miatt csődött jelentett a cégénél.

A terv bevált, a Birodalom megszűntette a nyomozást - bizonyítékok nélkül - és bár futni nem hagyták, jóval kisebb erőkkel kersték. Ekkor döntött úgy, hogy otthagyja a Magot és olyan helyet keres magának, ahol nyugodtan építheti tovább karrierjét. Így került a 72-es Szektorba, a Szövetségbe és az EKGRP-be.

### **Halála**

A Haas Consortium egykori tisztviselőihez - névszerint Keganes Holrand parancsnokhoz és Garson Wienand parancsnokhoz - egy régi, kódolatlan csatornán üzenet érezett. Hosszas beszélgetések következtek, melynek végén kiderült, hogy az üzenet feladója egy bizonyos Castor őrnagy (LRS-2045/10), aki elmondta, hogy személyes ellentétei miatt meg fogja ölni a tábornokot, azonban hajléandó élve is kihozni vérdíj fejében. Wienandék végül beleegyeztek az ajánlatba, de hetekig nem érkezett válasz, vagy jelentés arról, hogy hogyan áll az akció terve.

Végül ABY 1-ben Nareden robbanás történt a Naredi Birodalmi Parancsnokság épületében, amelynek központja a generátor-terem volt. A tábornokot eltűntnek nyilvánította a helyszínre érkező Birodalmi Tűzoltóság.

Későbbi nyomozások során kiderült, hogy egy beszivárgó, vagy valamilyen áruló végezhetett vele, ugyanis a testén talált sebek arra engedtek következtetni, hogy mégsem a tűz áldozatává vált.